CELEX: 32015R1867
Language: sl
Date: 2015-10-19 00:00:00
Title: Izvedbena uredba Komisije (EU) 2015/1867 z dne 19. oktobra 2015 o spremembi Uredbe (ES) št. 494/2002 glede obveznosti iztovarjanja

20.10.2015   
            
            
               SL
            
            
               Uradni list Evropske unije
            
            
               L 275/20
            
         IZVEDBENA UREDBA KOMISIJE (EU) 2015/1867
   z dne 19. oktobra 2015
   o spremembi Uredbe (ES) št. 494/2002 glede obveznosti iztovarjanja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 850/98 z dne 30. marca 1998 za ohranjanje ribolovnih virov s tehničnimi ukrepi za varovanje nedoraslih morskih organizmov (1) in zlasti člena 48 navedene uredbe,
   ob upoštevanju naslednjega:
   
               (1)
            
            
               V skladu z Uredbo (EU) št. 1380/2013 Evropskega parlamenta in Sveta (2) je postopna odprava zavržkov z uvedbo obveznosti iztovarjanja za ulov vrst, za katere veljajo omejitve ulova, eden od ciljev skupne ribiške politike.
            
         
               (2)
            
            
               V skladu s členom 15(1)(c) Uredbe (EU) št. 1380/2013 od 1. januarja 2016 velja obveznost iztovarjanja za oslič pri ribištvu, ki ga opredeljuje navedena vrsta.
            
         
               (3)
            
            
               Nekatere določbe Uredbe Komisije (ES) št. 494/2002 (3) so v nasprotju z obveznostjo iztovarjanja, saj ribiče obvezujejo k zavržkom ulova osliča, ki presega nekatere mejne vrednosti sestave ulova.
            
         
               (4)
            
            
               Navedene določbe Uredbe (ES) št. 494/2002 bi bilo zato treba spremeniti tako, da se določi, da se celotni nenamerni ulov osliča iztovori in odšteje od kvot.
            
         
               (5)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Uredba (ES) št. 494/2002 se spremeni:
   
               1.
            
            
               vstavi se naslednji člen 1a:
               „Člen 1a
               V tej uredbi ‚nenamerni ulov‘ pomeni naključni ulov morskih organizmov, ki jih je treba na podlagi člena 15 Uredbe (EU) št. 1380/2013 Evropskega parlamenta in Sveta (4) iztovoriti in odšteti od kvot, bodisi ker so pod najmanjšo referenčno velikostjo ohranjanja bodisi ker presegajo dovoljene količine iz pravil o sestavi ulova in o prilovu.
               
                  (4)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).“;"
						
            
         
               2.
            
            
               členu 2 se doda naslednji odstavek 3:
               „3.   Odstavek 1 se ne uporablja za nenamerni ulov osliča, za katerega velja obveznost iztovarjanja iz člena 15 Uredbe (EU) št. 1380/2013. Navedeni nenamerni ulov se iztovori in odšteje od kvot.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. oktobra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 125, 27.4.1998, str. 1.
   
      (2)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
   
      (3)  Uredba Komisije (ES) št. 494/2002 z dne 19. marca 2002 o vzpostavljanju dodatnih tehničnih ukrepov za obnovitev staleža osliča v podobmočjih III, IV, V, VI in VII ICES in razdelkih VIII a, b, d, e ICES (UL L 77, 20.3.2002, str. 8).